|  |  |
| --- | --- |
| ΠΕΡΙΦΕΡΕΙΑΚΗ ΔΙΕΥΘΥΝΣΗ  ΠΡΩΤΟΒΑΘΜΙΑΣ ΚΑΙ ΔΕΥΤΕΡΟΒΑΘΜΙΑΣ ΕΚΠΑΙΔΕΥΣΗΣ ΚΡΗΤΗΣ | |
| ΚΕΝΤΡΟ ΠΕΡΙΒΑΛΛΟΝΤΙΚΗΣ ΕΚΠΑΙΔΕΥΣΗΣ | |
| (Κ.Π.Ε.) ΒΑΜΟΥ | |
|  | |
| Ταχ. Δ/νση: | Κεφαλάς Χανίων 73008 |
| Τηλέφωνο : | 28250 83230 |
| Fax : | 28250 83231 |
| E – mail :  Δικτυακός τόπος: | [**kpevamou@gmail.com**](mailto:kpevamou@gmail.com)  <http://kpevamou.blogspot.gr> |

Κεφαλάς, 18 -09- 2018

**Αριθμ. Πρωτ. 130**

**ΠΡΟΣ:**

1. **Περιφ/κή Δ/νση Α/θμιας & Β/θμιας Εκπ/σης Κρήτης**
2. **Δ/νσεις Α/θμιας & Β/θμιας Εκπ/σης της Κρήτης (Υπόψη Υπευθύνων Σχολικών Δραστηριοτήτων)**
3. **Σχολικές μονάδες**
4. **ΚΠΕ Κρήτης**

**ΘΕΜΑ: Πρόσκληση εκδήλωσης ενδιαφέροντος για συνέχιση λειτουργίας του Περιφερειακού Δικτύου Περιβαλλοντικής Εκπαίδευσης «Ένας Κήπος στο Σχολείο μου»**

**Το ΚΠΕ Βάμου συνεχίζει τη λειτουργία του Περιφερειακού δικτύου Π.Ε.** σχολείων Α/θμιας και Β/θμιας εκπαίδευσης με θέμα: **«Ένας Κήπος στο Σχολείο μου»,** και καλεί τους εκπαιδευτικούς να ανανεώσουν τη συμμετοχή του σχολείου τους για τα επόμενα δυο χρόνια. Το Δίκτυο λειτουργεί σε συνεργασία με άλλα ΚΠΕ και Υπευθύνους Σχολικών Δραστηριοτήτων και ΠΕ όπου υπάρχουν και θα ζητηθεί η έγκρισή συνέχισής του από την Περιφερειακή Διεύθυνση Πρωτοβάθμιας και Δευτεροβάθμιας Εκπαίδευσης Κρήτης.

**Οι σκοποί του δικτύου είναι:**

* Η προαγωγή και η ανάπτυξη της Π.Ε. στα σχολεία
* Η ευαισθητοποίηση, η ενεργοποίηση και η απόκτηση από τους μαθητές κριτικής σκέψης σε θέματα προστασίας του περιβάλλοντος
* Η ευαισθητοποίηση μαθητών κι εκπαιδευτικών για την βιοποικιλότητα, την τοπική χλωρίδα της Κρήτης και την αλλαγή του περιβάλλοντος του σχολείου μέσα από την εισαγωγή πρασίνου και τη δημιουργία σχολικών κήπων, η επικοινωνία και ανταλλαγή ιδεών και πρακτικών μεταξύ των εκπαιδευτικών και μαθητών.

**Οι επιμέρους στόχοι είναι:**

* Η ενεργή και συνειδητή συμμετοχή των μαθητών στη διαχείριση του φυσικού, κοινωνικού και πολιτιστικού περιβάλλοντος προς την κατεύθυνση της βιώσιμης ανάπτυξης.
* Η οριζόντια επικοινωνία και η δικτύωση των σχολείων.
* Η έμμεση επίδραση στο ευρύτερο κοινωνικό περιβάλλον, (οικογένεια, φίλοι, γειτονιά), αφού οι μαθητές λειτουργούν ως «πυρήνες» ευαισθητοποίησης.

Θεωρούμε ότι η συνέχιση της λειτουργίας του ως άνω θεματικού δικτύου είναι αναγκαία και θα συνεισφέρει στη διαμόρφωση συμπεριφορών σε μαθητές-τριες, εκπαιδευτικούς και ευρύτερα στο κοινωνικό σύνολο.

Για **δήλωση συμμετοχής**, συμπληρώστε ηλεκτρονικά τις παρακάτω Αιτήσεις:

* **Σχολεία** <https://drive.google.com/open?id=1dvB9shsrUhl8xAlbpsseTnoKmuVgM6Bh>
* **ΚΠΕ** <https://drive.google.com/open?id=1_RlsJkhEQwQzcvW6sY2zcCVHptuaNB0kfHRFP5gofFU>
* **Υπεύθυνοι Σχολικών Δραστηριοτήτων** <https://drive.google.com/open?id=1jG6lVjImlm_vrLzLe83uIDW3veYk7448k5tVGkyms-U>

**Ο Υπεύθυνος του ΚΠΕ Βάμου**

**Ποντικάκης Φώτιος**